Altamaha-ha
Altamaha-ha (nomen Anglice Altie per ludibrium datum) est opinabile animal aquaticum, quod rivulos relictasque oryzae sationes prope ostium Fluminis Altamahae (ex quo appellatur) in Georgia meridiorientali habitare dicitur. Animal saepissime videtur circa Darien et alibi in McIntosh Comitatu Georgiae. Fabula ex traditionibus Indorum Americanorum orta est. Cryptozoologi dicunt aspectus animalis fuisse constantes, in quibus spectatores affirmant animal esse 9 metra longum, sicut pinnipedia natare, potius quam pisces vel anguillae. Affirmant aspectus esse raros ob animalis cutem viridem, qua inter circumiecta vicinias latere potest.